gaya rin ng nalalaman ni tadeo ang kaniyang abot, ngunit malaki ang naitutulong sa kaniya ng mga salaysay ng katuturan na inilathala ng mga pahayagan, at ang iba pay natatakpan na ng sarili niyang bulaybulay. oo aniya mangagsasayaw ng kankan at ang babai ang siyang mamamahala. si makaraig at si pecson ay humanda na sa pakikimatyag at nangakangiti na hindi pa man. si isaganiy sa ibang pook tumingin, nakukutyang si paulita ay nakadalo sa gayong pagtatanghal, at iniisip na dapat hamunin ng patayan sa kinabukasan si juanito pelaez. ngunit walang napala ang kaaantay ng ating mga binata. dumating si serpolette, isang kaigaigayang dalaga, na taglay rin ang gorrang bulak, na nanghahamon at matapang; hein! qui parle de serpolette? ang tanong sa mga dalahira, at ang kamay ay nasa baywang at ang astay matapang. isang ginoo ang pumagakpak at pagkatapos ay sumunod ang lahat nang nasa butaka.